Diari Oficial de la Generalitat Valenciana


Sumari del DOGV 6795, del 13-06-2012 (2012/5172)

Notificació de la sentència dictada en el juí verbal número 464/2010.
---------------------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5172


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència dictada en el juí verbal número 464/2010. [2012/5172]  
Juí verbal 000464/8040-TY  
De: Comunitat Propietaris Urbanització Colinas Ventacabrera.  
Procurador: Javier Roldán García.  
Contra: Editura XXI, SL.  
Procurador/a: -.  
En este procediment de juí verbal 464/2010, seguit a instàncies de Comunitat Propietaris Urbanització Colinas Ventacabrera contra Editura XXI, SL, s'ha dictat la sentència que, literalment, diu així:  
  
«Jutjat de Primera Instància número 3 Picassent  
Verbal: 464/2010.  
Sentència número 13/2011.  
Picassent, 31 de gener de 2012  
Jorge de la Rúa Navarro, jutge del Jutjat de Primera Instància i Instrucció número 3 dels de Picassent i el seu partit, he vist estes actuacions de juí verbal seguides a instàncies del procurador senyor Roldán García en nom i representació de Comunitat de Propietaris Urbanització Colinas de Ventacabrera i assistits pel lletrat senyor Benet Cobo del Prado, contra Editura XXI, SL, en situació de rebel·lia processal, en reclamació de la quantitat de 670 euros, interessos i costes.  
  
Antecedents de fet  
Primer. Per demanda, interposada pel procurador senyor Roldán García en nom i representació de Comunitat de Propietaris Urbanització Colinas de Ventacabrera contra Editura XXI, SL, en reclamació de la quantitat de 670 euros, interessos i costes, s'incoa este juí verbal, se cita la demandada i s'assenyala data per a la celebració de l'acte de la vista, per al dia 31 de gener de 2010.  
Segon. En l'acte de la vista compareix la part demandant, no ho fa la part demandada. Es va practicar com a prova la documental. Finalment van quedar les actuacions sobre la taula del provisor per a sentència.  
  
Fonaments de dret  
Primer. Examinat el material probatori es desprén que la comunitat de veïns a la qual pertany la demandada, per ser propietària d'un immoble de l'esmentada urbanització, han deixat de satisfer les quotes acordades per la junta. Així consta per la certificació de l'administrador de la comunitat i per les actes de les juntes que revelen que són acords perfectament adoptats.  
Per tot això, ha de ser estimada la petició realitzada per la part demandant en tots els seus aspectes  
Segon. Quant al pagament d'interessos és procedent aplicar els articles 1.100, 1.101 i 1.108 del Codi Civil i condemnar al seu pagament la part demandada sobre la quantitat de 670 euros, al tipus de l'interés legal dels diners, a comptar de la data d'interposició de la demanda.  
  
Tercer. En virtut de l'article 394 de la Llei d'Enjudiciament Civil, corresponen condemnar Editura XXI, SL, al pagament de les costes causades en esta instància.  
Vistos els preceptes esmentats i els altres de general i pertinent aplicació.  
Dispositiva  
Estime la demanda pel procurador, senyor Roldán García, en nom i representació de Comunitat de Propietaris Urbanització Colinas Ventacabrera, i condemne Editura XXI, SL, al pagament a l'actora de la quantitat de 670 euros.  
Condemne Editura XXI, SL, al pagament a la part actora sobre la quantitat de 670 euros, al tipus de l'interés legal dels diners, a comptar de la data d'interposició de la demanda.  
Finalment he de condemnar Editura XXI, SL, al pagament de les costes causades en esta instància.   
Notifiqueu esta resolució a les parts.  
Expediu el certificat d'esta sentència per a ser unida a les actuacions i incorporeu l'original en el llibre de sentències.  
Esta és la sentència que pronuncie, mane i firme».  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en este Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Publicació. La sentència anterior ha sigut firmada, llegida i publicada pel jutge que la subscriu, mentres celebrava audiència pública el dia de hui. En done fe.  
I atés que el demandat, Editura XXI, SL, es troba en parador ignorat, expedisc este edicte a fi que li valga de notificació de forma deguda.  
  
  
Picassent, 1 de gener de 2011.- La secretària judicial: Desamparados García Carbonell.